Görögország - Évia: SKYLLIAS 2014 verseny 1. nap - képes riport
ITT írtam arról, 4-ik éve, hogy megrendezik a SKYLLIAS úszóversenyt, melynek fő attrakciója a szigetünk és a szárazföld közötti 15 km-s táv átúszása. A szervezők mindig előre gondosan úgy terveznek, hogy lehetőleg teljesen szélmentes napokra essen a verseny, mert az Eviai öböl vize mély és a "kis" 15 km-s távolság ellenére, a tenger nagyon veszélyes tud lenni.
Szombatra volt tervezve az öböl átúszása, azonban Aiolosz isten úgy döntött, hogy ide küldi szelei legkiválóbbjait, amik aztán úgy felkorbácsolták a vizet, hogy nem lehetett az átúszásra vállalkozni. Kora reggel az úszók és az őket kísérők áthajóztak a szárazföldi Lekouniába, ahol több mint 4 órán át várakoztak arra, hátha az időjárási viszonyok végül megengedik, hogy a szigetre úszhassanak.
fotók: Panos Vasilopoulos
Szombat reggeli sürgés forgás az eviai Limni kikötőjében
Indulás a szárazföldre
Gyönyörű színek így kora reggel
Minden úszónak kísérőcsónak jár, ők is átszelték kora reggel az öblöt
A szárazföldi Lekounia partja
Várakozás az indulásra
A reggeli áthajózásról készült összes képet itt lehet megnézni.
A déli órákban végül a szervezők úgy döntöttek, életbe léptetik a B tervet, mely a verseny szabályzata szerint ilyen esetben bevethető: az úszók egy rövidebb 8 km-s távot fognak megtenni az Eviai partokkal párhuzamosan, Eviai vizeken. Így hát a csónakok visszautaztatták a résztvevőket és kísérőiket az Eviai oldalra, ahol Limni kisvárostól kb. 8 km-re, a Galataki kolostor alatti öbölben állították fel a startot. Innen kezdődött a verseny, melyen végül 22-n vettek részt.
Kész és....
Már Limnihez közelednek az elsők
Az elsőnek célba ért úszó megérkezése
Az úszásról az összes fotót ITT lehet nagyban megnézni.
Legelsőnek a képen látható 22 éves Anastasios Sachpazidis, Szaloniki-beli edző érkezett be, jóval a többi résztvevő előtt, összesen 1 óra 45 perc alatt végezve a 8 km-s távval. Másodiknak Vasiliki Kuveli , Athéni tornatanárnő érkezett be, 2 óra 2 perc és 26 másodperces időt úszva, harmadiknak pedig Jorgosz Firfilionisz, 2 óra 2 perc és 35 másodperc alatt végezve a távval. A verseny érdekességei az idegen résztvevők voltak. A spanyol Albert Moliner végül 7-ik helyen, míg az angliai Seamus Bennet a 16-ik helyen végezték a versenyt. Még ugyanaznap este a Limni-beli Mella palota előtt, kiosztották az érmeket és az összes résztvevőnek járó emléktárgyakat.
A díjkiosztásról az összes képet ITT lehet megtekinteni.
Vasárnap a 250 méteres és a 3.000 méteres úszóversenyt tartották, melyen gyerekek is részt vehetettek. Erről a versenyről a képek és beszámoló a következő bejegyzésben.
Címkék: Skyllias